Metsäalan kymmenluokittelu

Metsäalan kymmenluokittelu (FDC) on Metsäntutkimusjärjestöjen kansainvälinen liiton (IUFRO) ylläpitämä kirjastoluokittelu.

 Historiaa 
IUFRO (International Union of Forest Research Organizations]) käynnisti metsäbibliografian ja siihen liittyvän luokittelun valmistelutyön jo vuonna 1903. IUFRO otti luokittelun käyttöön 1933 ja siitä käytettiin UDC-luokittelussa tunnusta 634.9F, koska sen jaottelu poikkesi hieman UDC:n jaottelusta. Luokittelua  kutsuttiin ns. metsäalan Flury-systeemiksi, koska suuren osan valmistelusta teki sveitsiläinen Philipp Flury.

Tieteenalan kehityksestä johtuen luokittelun uudistustyö käynnistyi lähes välittömästi ja uudistettu luokitus esiteltiin 1948 Zürichissä pidetyssä kokouksessa. Tämän version valmistelutyöstä suuri osa tehtiin Commonwealth Forestry Bureaussa (CFB) Englannissa.

1950-luvulla IUFRO ja FAO perustivat yhteisen bibliografisen komitean uudistamaan luokittelua. Tämän komitean puheenjohtajana toimi Helsingin yliopiston professori Eino Saari. Uusi versio julkaistiin IUFROn kongressissa Roomassa 1953 ja CABI julkaisi tämän ns. Oxfordin metsäalan kymmenluokittelun 1954 (Oxford System of Decimal Classification for Forestry, ODC). 

Vuosina 1981-1989 luokittelua täydennettiin kahdeksalla lisävihkolla. Vuonna 1990 IUFRO julkaisi päivitetyn lyhennetyn kolmikielisen (englanti, ranska, saksa) version luokittelusta ja täydellisenä saksaksi 1992.

 Yleinen kymmenluokittelu UDC 
FDC muodostaa käytännössä tarkennetun jaottelun yleisen kymmenluokittelun UDK-luokkaan 630. 
Kymmenluokittelussa aihe jaetaan kymmeneen luokkaan, jotka voidaan edelleen jakaa kymmeneen jne. Kutakin luokkaa kuvataan numerosarjalla. Luokan tunnisteen numeroiden määrä ei kuitenkaan kerro hierarkiatasoa eli samalla numeromäärällä voidaan kuvata hyvin eri tasoisia aihekokonaisuuksia.

 GFDC 
IUFRO julkaisi keväällä 2006 World Series -julkaisusarjassaan uuden täydellisen englannin- ja saksankielisen version FDC-luokittelusta nimellä Global Forest Decimal Classification. Luokitteluun sisältyy myös hakemisto.

 Pääluokat 
Main headings

 GFDC number Title0Forests, forestry and the utilization of forests products1Factors of the environment. Biology2Silviculture3Work science (work studies). Harvesting of wood: Logging and Transport. Forest engineering4Forest injuries and protection5Forest mensuration. Increment; Development and Structure of Stands. Surveying and Mapping6Forest management. Business Economics of Forestry. Administration and Organization of Forest Enterprises7Marketing of forest products. Economics of Forest Transport and the Wood Industries8Forest products and their utilization9Forests and forestry from the national point of view. Social Economics of Forestry

Huom. Luokka 0 on yleinen eikä sitä pidä jakaa alaluokkiin paitsi lisänumeroiden avulla eli luokat 01/09 ovat kiellettyjä, mutta yhdistelmät, kuten 0--011 (= metsäterminologia) ja 0(031) (= metsätietosanakirjat) ovat sallittuja. Lisänumerot on julkaistu luokittelun liitteenä. Myös UDK-lisänumeroita voidaan käyttää.

 GFDC suomeksi 
Helsingin yliopiston Metsäkirjasto, sittemmin Viikin kampuskirjasto on julkaissut lyhennettyjä versioita Metsäalan kymmenluokituksesta. FDC luokitusta ei ole aiemmin käännetty, mutta GFDC-luokittelusta ilmestyy suomenkielinen käännös vuonna 2016. Käännöksen luonnos on saatavilla  Luonnonvarakeskuksen kirjastosta.
+  GFDC tunnus  Luokka Luokittele tähän0METSÄT, METSÄTALOUS JA METSÄTUOTTEIDEN KÄYTTÖ. METSÄKIRJALLISUUS, YLEISTÄ, SANAKIRJAT, BIBLIOGRAFIAT, KATSAUKSET (tätä luokkaa käytetään lähinnä kirjastokokoelman hyllyluokituksessa)1  YMPÄRISTÖTEKIJÄT. BIOLOGIAIlmastonmuutos. Kasvupaikkatekijät: ilmasto, ilmastonmuutos; sijainti, maaperä, hydrologia. Yleinen biologia. Ekologia. Ekosysteemit. Biodiversiteetti. Eläinekologia. Riista- ja kalatalous; Metsästys ja kalastus. Kasvit. Systemaattinen kasvitiede. Kasvifysiologia. Dendrologia. Kasviekologia. Kasvillisuustyypit. Metsätyypit. Metsämaatiede. Ravinteet. Myrkyt.2METSÄNHOITOHoitotavat. Metsikön koostumus; Metsikkömuodot. Metsiköiden uudistaminen ja perustaminen. Lajinvalinta. Jalostus. Taimitarhat. Metsänviljely. Metsän käsittely. Metsiköiden ja puiden hoito. Harvennushakkuut. Rikkakasvien  torjunta.  Vesakot. Suojametsät. Metsänparannus. Ojitus. Lannoitus. Suometsätiede. Agroforestry. Kaupunkimetsät. Metsänhoito sivutuotteita varten – kasvatus ja keruu (joulupuut, jäkälä, hedelmät, mahla, pihka ym., marjat, sienet).3METSÄTYÖ. TYÖTIEDE (TYÖNTUTKIMUS). PUUNKORJUU: HAKKUU JA KULJETUS. METSÄTEKNOLOGIA.Hakkuujätteet. Raivaus. Koneet ja laitteet. Metsäautotiet.4METSÄTUHOT. METSÄTUHOJEN TORJUNTAMetsänsuojelu. Metsäpalot. Metsätuholaiset. Torjunta-aineet. Abioottiset tuhot. Ihmisen aiheuttamat tuhot. Korjuuvauriot.5METSÄN MITTAUS. KASVU. METSIKÖIDEN KEHITYS JA RAKENNE. MAANMITTAUS JA KARTOITUSMetsänarviointi. Tuotostutkimus. Muuntotaulukot. Metsiköiden kehitys ja rakenne. Kasvupaikan laadun määritys. Puutavaran mittaus. Ilmakuvaus. Kaukokartoitus.6METSÄTALOUDEN ORGANISAATIO. METSÄTALOUDEN LIIKETIEDE. METSÄYHTIÖIDEN JOHTO JA ORGANISAATIO. METSÄEKONOMIAMetsätalous. Metsäsuunnittelu. Metsätaloussuunnitelmat. Hakkuuarviot. Kestävä metsätalous. Metsäalan liiketaloustiede. Puunkorjuukustannukset. Metsäyritysten hallinto ja organisointi.7METSÄTUOTTEIDEN MARKKINOINTI. METSÄTUOTTEIDEN KULJETUKSEN JA METSÄTEOLLISUUDEN TALOUSSisältää vähäiset metsätuotteet, jolloin haluttaessa ristiinviittaus kyseiseen tuotteeseen8METSÄTUOTTEET JA NIIDEN KÄYTTÖPuutiede. Puun työstö. Puuteollisuus. Puun käsittely. Puun viat. Sahatavara. Massan ja paperin valmistus. Bioenergia. Puuta korvaavat materiaalit. Marjat ja sienet.9METSÄT JA METSÄTALOUS KANSALLISELTA KANNALTA. YHTEISKUNNALLINEN METSÄTALOUSTIEDEKansantaloudellinen metsäekonomia. Metsätilastot. Metsävarat. Metsähistoria. Luonnonsuojelu. Virkistyskäyttö. Maankäyttö. Metsityspolitiikka. Metsänomistus. Säädökset. Lainsäädäntö. Valtion tuet. Vakuutus. Verotus. Ohjaus. Neuvonta. Koulutus. Tutkimus. Organisaatiot. Metsätyövoima. Kansainvälinen metsäpolitiikka.

Huom. 2. Sekä 2 Silviculture että 6 Forest management voidaan molemmat kääntää suomeksi termillä metsänhoito. Ensiksi mainittu painottuu puiden ja metsien käsittelyyn, kun taas jälkimmäinen metsänhoitotyön suunnitteluun ja organisointiin. Tässä käytetään jälkimmäiselle termiä metsätalous.

 Aiheesta muualla 
 UDC Consortium
 IUFRO Unit 9.01.01 – Library, information networks and terminology GFDC julkaisija
 GFDC publication: IUFRO World Series no. 19 (2006)
 Saarikko, Jarmo 2016. Metsäalan kymmenluokitus (lyhennetty versio). Luonnonvara- ja biotalouden tutkimus 45/2016. 32 s. http://urn.fi/URN:ISBN:978-952-326-282-9 

Luokka:Kirjastotiede
Luokka:Metsätieteet
Luokka:Luokittelujärjestelmät
Luokka:Metsätalous